01/07/2020

The Mozes S. Schupf Fellowship Program

הנדון: **מכתב המלצה – נתנאל פלמר**

הנני מכיר את נתנאל כ 8 שנים. נתנאל שירת תחת פיקודי בהיותי מפקד השלמות הקצונה של אגף המודיעין. נתנאל עבד עימדי הן כמפקד צוות צוערים והן כיד ימיני בתפקיד קצין הדרכה של כלל ההשלמות. בשנה האחרונה במהלך תפקידי כסמנכ"ל עמותת תובנות בחינוך שמחתי לשוב ולעבוד עם נתנאל במסגרת העמותה. נתנאל נרתם למשימה סבוכה של כתיבת תורת העבודה של העמותה. במשך כעשור העמותה עבדה על ידי "תורה שבעל פה", ונתנאל ניהל את תהליך כתיבת התורה שבכתב, תוך הקדשת שעות רבות לראיונות ושיח עם אנשי חינוך בכל חלקי החברה הישראלית.

בראשית מכתב זה ברצוני להדגיש כי נתנאל מביא עימו לכל עשייתו עולם ערכים מגוון ואיכותי. נתנאל ניחן ביכולת של הקשבה והבנה מאד מעמיקים. בנוסף, במסגרת כל תפקיד ופרויקט אשר ביצע עשה זאת תמיד מעבר למצופה תוך תחושת שליחות לקידום הנושא עליו היה אחראי. דוגמאות לכך ניתן לראות בגישתו לחיבור בין דתיים לחילוניים ובין יהודים לערבים. בעמותה שלנו אנו עוסקים בכל חלקי החברה הישראלית, ונתנאל רואה אדם כאדם מעבר לכל סממן חיצוני ופועל רבות ליצירת גשרים וחיבורים. תכונה מהותית נוספת אצל נתנאל היא האחריות בה הוא מבצע דברים. לא משנה מהי המשימה, אם מדובר בחיי אדם או בזוטות, נתנאל מתייחס למשימה בכובד ראש ודואג לבצעה על הצד הטוב ביותר באופן היעיל והמהיר ביותר. בשל כל אלה היה זה נתנאל שקיבל על עצמו את פיתוח ציר הערכים והמנהיגות בקרב צוערי אמ"ן – פרויקט אשר זה להצלחה ואף הוצג בפני בכירי אגף המודיעין וכלל אף הוא עיסוק רב בסוגיות הנוגעות למצבה של החברה הישראלית, קידום השיח הערכי בתוכה וכיוצא בזה.

יכולותיו המקצועיות של נתנאל נרחבות ואף מפותחות מעבר לגילו. יכולות אילו הן אלה שהביאו אותי לשוב ולבקש מנתנאל לעבוד עימי במסגרת עמותת תובנות בחינוך. הן בפרויקטים שניהל והיה שותף אליהם בצבא והן כיום במסגרת העמותה ניכרים אצל נתנאל יכולותיו הגבוהות בתחום המחקר, אוטודידקט, ניתוח מעמיק של חומר והפקת משמעויות ממנו. לנתנאל יכולת חשיבה ויכולת ביטוי בעל פה ובכתב מהגבוהות שנתקלתי בהם באמ"ן כולו. יכולות אלה משרתות אותו היום במסלול הדוקטורט הסבוך והייחודי שבחר ומסתמן כי לא רחוק היום שישלים אותו בהצלחה.

במסגרת תפקידו כמפקד צוות היה נתנאל חריג בגילו ובדרגתו ובכל זאת הצליח נתנאל לעבוד עם מפקדי הצוותים האחרים ואף להיות גורם דומיננטי ומשפיע על תכנים ודרכי התנהלות הקורס. בקרב צועריו בלט נתנאל ביכולת ההנהגה והפיקוד שלו וביחסי אנוש מעולים, עדות לכך ניתנה במשך כל מחזורי הקורסים בהם היה שותף מצועריו אשר עם חלקם הוא עדיין נמצא בקשר עד יום זה.

לאור השילוב שבין העולם הערכי ותחושת האחריות לנעשה בחברה הישראלית שנתנאל נושא לצד יכולותיו של נתנאל והדרך הייחודית בה נתנאל מבצע כל משימה עליה הוא אמון, קטנה כגדולה - אני סמוך ובטוח כי נתנאל ראוי למלגה, אשר תאפשר לו להשלים בהצלחה את עבודת הדוקטור ולייצג נאמנה את הערכים שהיא מבקשת לקדם.

במידה ויידרש אשמח לשוחח ולהוסיף מעבר למכתב זה בעל פה.

בכבוד רב,

שרון מאיו, סמנכ"ל

עמותת "תובנות בחינוך"

(סגן אלוף במילואים)